Tuinkas Euroserre Super 942 942 x 830 cm.
€ 8675,- incl. btw en levering aan huis
Kweekruimte: 78.19 m²
15 luchtramen: 73 x 82 cm.
Fundering tuinkas 942 x 830 cm. blank
Montage tuinkas 942 x 830
Tuinkas 942 x 830 in standaard RAL-kleur gecoat
Veiligheidsglas tuinkas 942 x 830 cm. ‘Malema mag sê: Skiet die Boere’ | Farm Murders
March 14, 2010, 8:55 pm Filed under: Uncategorized Malema eergister op die Doornfontein-kampus.
Cobus Coetzee, Sarel van der Walt en Felix Dlangamandla
Die ANC staan by mnr. Julius Malema nadat die ANC-jeugligaleier in ’n opruiende liedjie gesing het: “Skiet die Boere, hulle is verkragters!”
Die Menseregtekommissie (MRK) het tien klagte van haat­spraak teen Malema ontvang nadat hy eergister oor en oor saam met 250 studente by die Universiteit van Johannesburg se Doornfontein-kampus gesing het: “Dubula ama-Bhunu baya raypha.”
Mnr. Jackson Mthembu, ANC-woordvoerder, meen die klagte is ongegrond en Malema se optrede is nie haatspraak nie.
“’n Mens kan Ju­lius nie daar­voor kruisig nie, hy sing net ’n bevrydingstrydlied. Beteken dit nou ons kan nie meer dié liedere sing nie?”
Die ANC verstaan nie hoe Malema vir ’n rassis uitgekryt kan word nie.
“Soms sing ons dié lied, want ons herinner onsself aan waar ons vandaan kom,” het Mthembu gesê.
Volgens hom verwys die amaBhunu nie na boere of wit mense in die algemeen nie, maar na dié wat swart mense steeds onderdruk.
Mthembu het daarop gewys dat die lied wat Malema gesing het, nie die slagspreuk “Kill the farmer, kill the Boer” is nie.
Mnr. Carl Niehaus, destyds die ANC se inligtingshoof, het in 1993 aan Beeld gesê die party se nasionale uitvoerende komitee het besluit dié slagspreuk is taboe.
Volgens Mthembu is albei egter deel van die land en die ANC se geskiedenis en sal steeds gesing word.
Dr. Pieter Mulder, VF+-leier en adjunkminister van landbou, bosbou en visserye, het gister ’n strafregtelike klag teen Malema by die polisie ingedien.
Die Afrikanerbond het ’n klag by die MRK ingedien omdat Malema geweld aangehits het.
“Dit is duidelik dat nóg die ANC-jeugliga nóg die ANC die politieke wil of vermoë het om mnr. Malema tot orde te roep in sy daaglikse tirades teen alles wat vir ons dierbaar is in Suid-Afrika,” het mnr. Jan Bosman, bestuurshoof van die Afrikanerbond, gesê.
Mnr. Vincent Moaga, woordvoerder van die MRK, het bevestig hulle het die klag, asook nog nege van individue, ontvang. “Ons verwag nog meer,” het hy gesê.
Beeld verneem dat Zuma vanaand met verskeie Afrikaanse belangegroepe, sakelui en sportmanne vergader.
Die sanger Steve Hofmeyr het gisteraand in ’n verklaring gesê hy het sy uitnodiging van die hand gewys omdat hy ontnugter is met Malema se optrede en ANC-leiers se stilswye.
Malema sal waarskynlik hoog op die agenda op die vergadering wees.
Dit word onder meer bygewoon deur prof. Piet Strauss, moderator van die NG Kerk, AfriForum, TLU SA en die Springbok Victor Matfield.
Me. Helen Zille, DA-leier, gaan Malema dagvaar nadat hy haar ’n satanis genoem het.